|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736  [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) | |
|  | БРОЈ: 136-401-530/2023-03/10 | ДАТУМ: 09.03.2023. године |

На основу члана 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2023. години („Сл. лист АП Војводине“, брoj 5/2023), Одлуке о покретању поступка за доделу средстава путем јавног конкурса број 136-401-530/2023-03/1 од 09.02.2023. године и члана 4. став 2. Покрајинске скупштинске одлуке о образовању Управе за капитална улагања Аутономне покрајине Војводине („Сл. лист АП Војводине“, број 54/2014), директор Управе за капитална улагања Аутономне покрајине Војводине доноси

**ОДЛУКУ**

**О ДОДЕЛИ СРЕДСТАВА ПО ЈАВНОМ КОНКУРСУ ЗА ФИНАНСИРАЊЕ И СУФИНАНСИРАЊЕ ПРОЈЕКАТА У ОБЛАСТИ ЗАШТИТЕ ВОДА**

I

На основу јавног конкурса за финансирање и суфинансирање пројеката у области заштите вода број 136-401-530/2023-03/4 од 10.02.2023. године, објављеног дана 14.02.2023. године у дневном листу „Српски телеграф“, у „Службеном листу Аутономне покрајине Војводине“ број 6/2023, на интернет страници Покрајинске владе www.vojvodina.gov.rs и на интернет страници Управе за капитална улагања Аутономне покрајине Војводине [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) и предлога Комисије за стручни преглед и оцену поднетих пријава предлога пројеката на јавном конкурсу број 136-401-530/2023-03/9 од 09.03.2023. године, додељују се средства у укупном износу од **719.431.781,60 динара** за финансирање и суфинансирање пројеката у области заштите вода, следећим учесницима на јавном конкурсу:

|  |  |
| --- | --- |
| **Град Кикинда** |  |
| Извођење секундарне атмосферске канализације у деловима улица Душана Васиљева, Јаше Томића, Браће Лаковић и Семлачке у Кикинди | 149.981.781,60 |
| **Град Панчево** |  |
| Изградња фекалне канализационе мреже у насељу Караула у Панчеву | 69.450.000,00 |
| **Општина Кањижа** |  |
| Изградња фекалне канализације у насељу Васиљево у Хоргошу | 100.000.000,00 |
| **Општина Мали Иђош** |  |
| Изградња секундарне канализационе мреже у насељу Фекетић | 400.000.000,00 |
| **УКУПНО** | **719.431.781,60** |

II

Управа за капитална улагања Аутономне покрајине Војводине као давалац средстава и учесник на јавном конкурсу утврђен тачком I ове Одлуке као корисник средстава, закључиће уговор којим се регулишу међусобна права и обавезе уговорних страна.

**О б р а з л о ж е њ е**

Чланом 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2023. години („Сл. лист АП Војводине“, брoj 5/2023) и тачком 12. Одлуке о покретању поступка доделе средстава путем јавног конкурса за финансирање и суфинансирање пројеката у области заштите вода број 136-401-530/2023-03/1 од 09.02.2023. године прописано је да одлуку о додели средстава за финансирање и суфинансирање пројеката доноси директор Управе за капитална улагања Аутономне покрајине Војводине на основу предлога Комисије за стручни преглед и оцену поднетих пријава предлога пројеката.

Комисија за стручни преглед и оцену поднетих пријава предлога пројеката је извршила стручни преглед, оцењивање и рангирање предложених пројеката у складу са условима и критеријумима наведеним у јавном конкурсу за финансирање и суфинансирање пројеката у области заштите вода број 136-401-530/2023-03/4 од 10.02.2023. године и дана 09.03.2023. године израдила Извештај о стручној оцени пројеката број 136-401-530/2023-03/8 и сачинила директору Управе за капитална улагања Аутономне покрајине Војводине Предлог одлуке о додели средстава по јавном конкурсу за финансирање и суфинансирање пројеката у области заштите вода број 136-401-530/2023-03/9 од 09.03.2023. године.

У складу са чланом 4. став 2. Покрајинске скупштинске одлуке о образовању Управе за капитална улагања Аутономне покрајине Војводине, којим је предвиђено да директор Управе представља Управу, организује и обезбеђује обављање послова на ефикасан начин, доноси акта за која је овлашћен и одлучује о правима, дужностима и одговорностима запослених, донета је одлука као у диспозитиву.

**ДИРЕКТОР**

**мр Милош Малетић**

.